## Odluka o prikupljanju podataka o međunarodnim transakcijama povezanim s komunikacijskim uslugama

### NN 150/2003 (23.9.2003.), Odluka o prikupljanju podataka o međunarodnim transakcijama povezanim s komunikacijskim uslugama

# HRVATSKA NARODNA BANKA

2176

Na
temelju članka 62. stavka 4. i članka 39. stavka 2. pod i) Zakona o Hrvatskoj
narodnoj banci (»Narodne novine« br. 36/2001) i članka 49. Zakona o deviznom
poslovanju (»Narodne novine« br. 96/2003), guverner Hrvatske narodne banke
donio je

## ODLUKU

### O PRIKUPLJANJU PODATAKA O MEĐUNARODNIM TRANSAKCIJAMA POVEZANIM S KOMUNIKACIJSKIM USLUGAMA

I. OPĆE ODREDBE

Članak 1.

Ovom se Odlukom utvrđuje popis izvješća koja se dostav­ljaju
Hrvatskoj narodnoj banci, obveznici dostavljanja tih izvješ­ća, rokovi za
dostavu, oblik u kojem se izvješća dostavljaju i pravila u vezi s
povjerljivošću podataka koji se dostavljaju Hrvatskoj narodnoj banci radi
praćenja ostvarenja platne bilance Republike Hrvatske.

Članak 2.

(1) Pod pojmom rezidenta, u smislu odredaba ove
Odluke, smatraju se:

– pravne osobe sa sjedištem u Republici Hrvatskoj,
osim njihovih podružnica u inozemstvu,

– podružnice stranih trgovačkih društava i trgovaca
pojedinaca upisane u registar koji se vodi kod nadležnog tijela državne vlasti
ili uprave u Republici Hrvatskoj,

– trgovci pojedinci, obrtnici i druge fizičke osobe
sa sje­dištem odnosno prebivalištem u Republici Hrvatskoj koje samostalnim
radom obavljaju gospodarsku djelatnost za koju su registrirane,

– fizičke osobe s prebivalištem u Republici
Hrvatskoj,

– fizičke osobe koje borave u Republici Hrvatskoj na
osnovu važeće dozvole boravka u trajanju od najmanje 12 mjeseci

– diplomatska, konzularna i druga predstavništva
Republike Hrvatske u inozemstvu koja se financiraju iz proračuna te hrvat­ski
državljani zaposleni u tim predstavništvima i članovi njihovih obitelji.

(2) Sve druge osobe koje nisu navedene u stavku 1.
ovoga članka smatraju se nerezidentima.

II.
TRANSAKCIJE S INOZEMSTVOM NA OSNOVU KOMUNIKACIJSKIH USLUGA

Članak 3.

Transakcije s inozemstvom na osnovu komunikacijskih
usluga obuhvaćaju telekomunikacijske usluge, poštanske usluge i usluge brze
dostave pošiljaka.

Članak 4.

Statističkim istraživanjem o međunarodnim
transakcijama povezanim s komunikacijskim uslugama Hrvatska narodna banka
prikuplja podatke o:

1)
prihodima rezidenata od pružanja komunikacijskih usluga             nerezidentima,

2)
prihodima nerezidenata od pružanja komunikacijskih usluga rezidentima.

Članak 5.

 Obveznici izvještavanja o transakcijama koje
imaju karakter transakcija iz članka 4. ove Odluke surezidenti koje se
bave pružanjem komunikacijskih usluga, a koje Direkcija za statistiku Hrvatske
narodne banke izabere u godišnji uzorak za ovo istraživanje.

Svi
rezidenti koji su izabrani u uzorak bit će pismeno obaviješteni o njihovu
izboru u uzorak te će im pritom biti dos­tav­ljeni obrasci za cijelu godinu.

Članak
6.

 Podaci iz članka 5. ove Odluke prikupljaju se
tromjesečno, za svaki mjesec posebno, na obrascu KOM-US (Transakcije hrvatskih
poduzeća s nerezidentima povezane s komunikacijskim uslugama) koji propisuje
Direkcija za statistiku Hrvatske narodne banke.

Direkcija
za statistiku Hrvatske narodne banke ovlaštena je tijekom provođenja
istraživanja, ako ocijeni potrebnim, mijenjati oblik i sadržaj obrasca KOM-US.

Članak
7.

 Svi rezidenti iz članka 5. ove Odluke dužni
su primljene obrasce popuniti za svako tromjesečje prema priloženim Uputama za popunjavanje
te ih dostaviti Direkciji za statistiku Hrvatske narodne banke najkasnije
mjesec dana nakon isteka svakog tromjesečja.

III.
OSTALE ODREDBE

III.1.
Tajnost podataka

Članak 8.

(1) Zaprimljena izvješća propisana ovom Odlukom,
Hrvat­ska narodna banka koristi radi praćenja ostvarenja platne bilance
Republike Hrvatske.

(2) Hrvatska narodna banka je dužna zaprimljene poje­di­načne
podatke čuvati kao poslovnu tajnu. Zaprimljeni pojedinačni podaci ne mogu se
dostavljati trećima osim ako zakonskim propisima nije drugačije određeno.

(3) Hrvatska narodna banka može zaprimljene podatke
učiniti dostupnima javnosti samo u agregatnom obliku.

III.2.
Oblik izvješćivanja

Članak
9.

(1)
Obrazac izvješćivanja propisan ovom Odlukom svojim oblikom, sadržajem i
metodološkim uputama za njegovo popunjavanje sastavni je dio ove Odluke.

(2)
Obveznicima izvješćivanja dopušteno je da obrazac sami kreiraju uz poštivanje
svih elemenata predviđenih ovom Odlu­kom.

IV.
PRIJELAZNE I ZAVRŠNE ODREDBE

Članak
10.

Stupanjem
na snagu ove Odluke prestaje važiti:

–
Odluka o prikupljanju podataka o međunarodnim transakcijama povezanim s
komunikacijskim uslugama (»Narodne novine« br. 62/2001).

Članak
11.

Ova
odluka stupa na snagu osmog dana od dana objave u »Narodnim novinama«.

O. br.
267-020/09-03/ŽR

Zagreb,
16. rujna 2003.

Guverner
Hrvatske narodne banke
**dr. sc. Željko Rohatinski,** v. r.

if !supportEmptyParas endif

![](dodatni/375842.gif)

UPUTE
ZA POPUNJAVANJE

U polje
*Mjesec* u zaglavlju tablice upisuje se četveroznamenkasta oznaka mjeseca
i godine na koju se podatak odnosi, npr. za veljaču 2001. godine upisuje se
oznaka 0201.

U poziciju *1.1. Prihodi* upisuje se iznos koji
su hrvatska telekomunikacijska poduzeća ostvarila od pružanja
telekomunikacijskih usluga nerezidentima. Ona obuhvaća prihode od pruženih
usluga prijenosa zvuka i slike nerezidentima fiksnom i mobilnom telefonskom mrežom,
radijskim i televizijskim kanalima i satelitima te za usluge elektroničke pošte
i Interneta. Ova pozicija uključuje i prihode koje su hrvatska
telekomunikacijska poduzeća ostvarila od pružanja pomoćnih usluga
nerezidentima, koje obuhvaćaju usluge održavanja i popravka telekomunikacijske
opreme, usluge korištenja odašiljača, iznajmljivanja kapaciteta za prijenos
signala te lansiranja komunikacijskih satelita.

U poziciju *1.2. Rashodi* upisuje se iznos koji
su nerezidenti zaračunali hrvatskim telekomunikacijskim poduzećima za pru­žene
usluge prijenosa zvuka i slike fiksnom i mobilnom telefonskom mrežom, radijskim
i televizijskim kanalima i satelitima te za usluge elektroničke pošte i
Interneta. Ova pozicija uključuje i iznose koje su nerezidenti zaračunali
hrvatskim telekomunikacijskim poduzećima za pružene pomoćne usluge, koje obuhvaćaju
usluge održavanja i popravka telekomunikacijske opreme, usluge korištenja odašiljača,
iznajmljivanja kapaciteta za prijenos signala te lansiranja komunikacijskih
satelita.

U
poziciju *2.1. Prihodi* upisuje se iznos koji su hrvatska poduzeća koja
pružaju poštanske usluge i usluge brze dostave pošiljka ostvarila od pružanja
poštanskih usluga i usluga brze dostave nerezidentima. Ove usluge uključuju
prikupljanje, transport i dostavu pismovnih pošiljaka, paketa i telegrama te
iznajmljivanje poštanskih sandučića, a ne uključuju prijevoz poštanskih pošiljaka
zrakoplovima.

U
poziciju *2.2. Rashodi* upisuje se iznos koji su nerezidenti zaračunali
rezidentnim poduzećima za pružene poštanske usluge i usluge brze dostave pošiljaka.
Ove usluge uključuju prikupljanje, prijevoz i dostavu pismovnih pošiljaka,
paketa i telegrama te iznajmljivanje poštanskih sandučića, a ne uključuje
prijevoz poštanskih pošiljaka zrakoplovima.

*Napomena:*

Sve
navedene transakcije potrebno je iskazivati u bruto iznosima, a ne kao razliku
vrijednosti primljenih i pruženih usluga (tj. kao neto vrijednost).

Odluka, NN 150/2003-2176